Lankupių tiltas
Lankupių tiltas – kabamasis tiltas virš Minijos upės, esantis Lietuvoje, Klaipėdos rajone, Priekulės seniūnijoje. Tiltas jungia du Lankupių kaimus skirtinguose Minijos krantuose – Lankupius Klaipėdos rajone ir Lankupius Šilutės rajone. Tai ilgiausias kabamasis tiltas Lietuvoje (tokiu jį įvardijo agentūra „Factum“ 2017 m.). Tilto ilgis – 130 m, plotis – 1,4 m. Lankupių tiltas metalinis, dengtas lentomis. Netoliese (už kelių šimtų metrų) nuo tilto yra Vilhelmo kanalas.